CELEX: 32010R0471
Language: bg
Date: 2010-05-31 00:00:00
Title: Регламент (ЕС) № 471/2010 на Комисията от 31 май 2010 година за изменение на Регламент (ЕО) № 1235/2008 по отношение списъка на третите държави, от които трябва да произхождат определени земеделски продукти, получени чрез биологично производство, за да бъдат търгувани в рамките на Съюза  (Текст от значение за ЕИП)

1.6.2010   
            
            
               BG
            
            
               Официален вестник на Европейския съюз
            
            
               L 134/1
            
         РЕГЛАМЕНТ (ЕС) № 471/2010 НА КОМИСИЯТА
   от 31 май 2010 година
   за изменение на Регламент (ЕО) № 1235/2008 по отношение списъка на третите държави, от които трябва да произхождат определени земеделски продукти, получени чрез биологично производство, за да бъдат търгувани в рамките на Съюза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти и за отмяна на Регламент (ЕИО) № 2092/91 (1), и по-специално член 33, параграф 2 от него,
   като има предвид, че:
   
               (1)
            
            
               В съответствие с член 33, параграф 2 от Регламент (ЕО) № 834/2007, в приложение III към Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (2) бе утвърден списък на трети държави, чиято система за производство и контролни мерки за биологично производство на селскостопански продукти са признати за равностойни на посочените в същия регламент. С оглед на едно ново заявление и данни, получени в Комисията от трети държави след последното публикуване на списъка, някои изменения следва да се вземат предвид и да се добавят или впишат в списъка.
            
         
               (2)
            
            
               Австралийските власти информираха Комисията, че един от органите за контрол е бил преструктуриран и е променил името си. Австралийските власти предоставиха на Комисията необходимите гаранции в уверение на това, че преструктурираният орган за контрол и сертифициране отговаря на предварителните условия, посочени в член 8, параграф 2 от Регламент (ЕО) № 1235/2008.
            
         
               (3)
            
            
               Някои земеделски продукти, внасяни от Япония, понастоящем се търгуват в Съюза по силата на преходните разпоредби, предвидени в член 19 от Регламент (ЕО) № 1235/2008. Япония подаде заявление до Комисията да бъде включена в списъка от приложение III към посочения регламент и представи необходимата информация съгласно член 7 и член 8 от същия регламент. След разглеждане на въпросната информация и последвало обсъждане с японските власти се стигна до заключението, че в тази държава правилата, регулиращи производството и контрола на биологичното производство, са равностойни на посочените в Регламент (ЕО) № 834/2007. Както е предвидено в член 33, параграф 2 от Регламент (ЕО) № 834/2007, Комисията провери на място правилата за производство и мерките за контрол, които се прилагат понастоящем в Япония. Следователно Комисията следва да включи Япония в списъка от приложение III към Регламент (ЕО) № 1235/2008.
            
         
               (4)
            
            
               Поради това Регламент (ЕО) № 1235/2008 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на регулаторния Комитет по биологично производство,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 1235/2008 се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 31 май 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 189, 20.7.2007, стр. 1.
   
      (2)  ОВ L 334, 12.12.2008 г., стр. 25.
   
      ПРИЛОЖЕНИЕ
      Приложение III към Регламент (ЕО) № 1235/2008 се изменя, както следва:
      
                  1.
               
               
                  В точка 5 от текста, отнасящ се за Австралия, четвъртото тире се заменя със следното:
                  
                              „—
                           
                           
                              NASAA Certified Organic (NCO), www.nasaa.com.au“.
                           
                        
            
                  2.
               
               
                  След текста, отнасящ се за Израел, се вмъква следният текст:
                  „ЯПОНИЯ
                  1.   Продуктови категории: 
                  
                              а)
                           
                           
                              непреработени растителни продукти и посадъчен и посевен материал,
                           
                        
                              б)
                           
                           
                              преработени селскостопански продукти, предназначени за храна на човека, съставени от един или няколко растителни елемента.
                           
                        2.   Произход: продуктите от категорията, посочена в точка 1, буква а), както и получените съгласно методите на биологичното производство съставки на продуктите от категорията, посочена в точка 1, буква б), които са произведени в Япония.
                  3.   Производствени стандарти: Japanese Agricultural Standard for Organic Plants (Notification No. 1605 of the MAFF of October 27, 2005), Japanese Agricultural Standard for Organic Processed Foods (Notification No. 1606 of MAFF of October 27, 2005).
                  4.   Компетентни органи: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html and Food and Agricultural Materials Inspection Center (FAMIC), www.famic.go.jp
                  5.   Контролни органи: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd., www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd., http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd., www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki
                           
                        6.   Органи, издаващи сертификати: посочените в точка 5.
                  7.   Продължителност на включването: до 30 юни 2013 г.“